CELEX: 62014TN0826
Language: hu
Date: 2014-12-23 00:00:00
Title: T-826/14. sz. ügy: 2014. december 23-án benyújtott kereset – Spanyolország kontra Bizottság

23.2.2015   
            
            
               HU
            
            
               Az Európai Unió Hivatalos Lapja
            
            
               C 65/47
            
         2014. december 23-án benyújtott kereset – Spanyolország kontra Bizottság
   (T-826/14. sz. ügy)
   (2015/C 065/63)
   Az eljárás nyelve: spanyol
   
      Felek
   
   
      Felperes: Spanyol Királyság (képviselő: M. Sampol Pucurull Abogado del Estado)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a megtámadott határozatot;
            
         
               —
            
            
               másodlagosan semmisítse meg a megtámadott határozat 4. cikkét;
            
         
               —
            
            
               a Bizottságot kötelezze a költségek viselésére.
            
         
      Jogalapok és fontosabb érvek
   
   A jelen kereset a külföldi vállalkozásban való részesedésszerzés esetén az üzleti és cégértékre alkalmazott adózási amortizációra vonatkozó rendszerről szóló, 2014. október 15-i bizottsági határozat (SA.35550 [2013/C] [ex 2013/NN]) ellen irányul.
   Keresete alátámasztása érdekében a felperes négy jogalapra hivatkozik.
   
               1.
            
            
               Az első jogalapot az EUMSZ 108. cikk (2) bekezdésének az EK-Szerződés 93. cikkének alkalmazására vonatkozó részletes szabályok megállapításáról szóló, 1999. március 22-i 659/1999/EK tanácsi rendelet (L 83., 1. o.; magyar nyelvű különkiadás 8. fejezet, 1. kötet, 339. o.) 13. cikkével összefüggésben történő megsértésére és az EUMSZ 296. cikk megsértésére alapítja annyiban, amennyiben a megtámadott határozat olyan aktus, amely nem tartalmaz alakszerű indokolást és nem tartalmazza az intézkedésnek a Törvényszék 2014. november 7-i ítéletei (T-219/10. és T-399/11. ügy) fényében végzett értékelését.
            
         
               2.
            
            
               A második jogalapot az EUMSZ 107. cikk (1) bekezdésének a megsértésére alapítja, mivel a vitatott rendszer egy általános jellegű és nem szelektív intézkedés.
            
         
               3.
            
            
               A harmadik jogalapot az új támogatás hiányára és a 659/1999 rendelet 13. cikkének ennek megfelelő megsértésére alapítja.
            
         
               4.
            
            
               A negyedik jogalapot a jogbiztonság és a jogos bizalom elvének a 659/1999 rendelet 14. cikkével összefüggésben és a Bizottság két korábbi határozatban tett állításaival kapcsolatban történő megsértésére alapítja.